## Zakon o uvjetima za obavljanje poslova zastupanja u carinskom postupku

### NN 92/2001 (24.10.2001.), Zakon o uvjetima za obavljanje poslova zastupanja u carinskom postupku

# HRVATSKI SABOR

1564

Na teme­lju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O UVJETIMA ZA OBAVLJANJE POSLOVA ZASTUPANJA U CARINSKOM POSTUPKU

Proglašavam Zakon o uvjetima za obav­lja­nje poslova zastupa­nja u
carinskom postupku, koji je donio Hrvatski sabor na sjednici 12. listopada
2001.

Broj:
01-081-01-3223/2
Zagreb, 17. listopada 2001.

Predsjednik
Republike Hrvatske **Stjepan Mesić,** v. r.

## ZAKON

### O UVJETIMA ZA OBAVLJANJE POSLOVA ZASTUPANJA U CARINSKOM POSTUPKU

I. UVODNE ODREDBE

Članak 1.

Ovim se Zakonom uređuju uvjeti i postupak dava­nja odobre­nja za obav­lja­nje
poslova zastupa­nja u postupku rješava­nja o carinski dopuštenom postupa­nju
ili uporabi robe.

Članak 2.

Poslove zastupa­nja u
postupku podnoše­nja carinskih deklaracija o carinski dopuštenom postupa­nju
ili uporabi robe mogu obav­ljati trgovačka društva ili trgovci pojedinci, koji
ispu­njavaju ovim Zakonom propisane uvjete i imaju odobre­nje Carinske uprave
Ministarstva financija (u da­lj­njem tekstu: Carinska uprava) za obavljanje
poslova zastupa­nja u postupku cari­nje­nja robe (ovlašteni carinski
otpremnik).

Poslove zastupa­nja iz stavka
1. ovoga članka na graničnim prijelazima može obav­ljati samo trgovačko društvo,
koje ima odo­bre­nje Carinske uprave za obav­lja­nje tih poslova na određe­nome
graničnome prijelazu.

U slučaju kada osobe iz
stavka 1. ili 2. ovoga članka podnose carinsku deklaraciju u ime i za račun
druge osobe ili u svoje ime a za račun druge osobe, carinsku deklaraciju u ime
ovlaš­tenoga carinskog otpremnika može potpisati samo osoba koja ima odobre­nje
za obav­lja­nje poslova carinskoga zastupa­nja (ovlašteni carinski zastupnik).

Ako carinsku deklaraciju za
robu podnosi trgovačko društvo ili trgovac pojedinac u svoje ime i za svoj račun,
carinsku deklaraciju može potpisati samo osoba koja ima odobre­nje za obav­lja­nje
poslova ovlaštenoga carinskog zastupnika.

Odobre­nja iz stavka 1. – 3.
ovoga članka nisu prenosiva.

II. ODOBRENJE ZA OBAVLJANJE POSLOVA OVLAŠTENOGA
CARINSKOG OTPREMNIKA

Članak 3.

Odobre­nje za obav­lja­nje poslova ovlaštenoga carinskog otpremnika može
se dati trgovačkom društvu ili trgovcu pojedincu, koji ispu­njava sljedeće
uvjete:

a) ima sjedište na području
Republike Hrvatske,

b) re­gistriran je za obav­lja­nje
gospodarske djelatnosti, koja obuhvaća i djelatnost ovlaštenoga carinskog
otpremnika,

c) u radnom odnosu ima najma­nje
jednog djelatnika koji ima odobre­nje za obav­lja­nje poslova ovlaštenoga
carinskog zastupnika,

d) raspolaže poslovnim
prostorom, u vlasništvu ili zakupu, koji ispu­njava propisima utvrđene uvjete
za obav­lja­nje djelatnosti ovlaštenoga carinskog otpremnika, te

e) raspolaže opremom, koja
omogućava djelotvorno obav­lja­nje poslova ovlaštenoga carinskog otpremnika
(odgovarajući telefonski i telefaks prik­ljučak, računalo s potrebnom
programskom podrškom i slično).

Članak 4.

Odobre­nje za obav­lja­nje poslova ovlaštenoga carinskog otpremnika
donosi Središ­nji ured Carinske uprave, na pisani zahtjev trgovačkoga društva
ili trgovca pojedinca.

Odobre­nje iz stavka 1. ovoga članka donosi se u roku od 30 dana od dana
uredno podnešenoga zahtjeva.

Isprave koje se prilažu uz zahtjev za izdava­nje odobre­nja za obav­lja­nje
poslova ovlaštenoga carinskog otpremnika i način vođe­nja evidencije o izdanim
odobre­njima propisuje ministar financija.

Članak 5.

Ovlašteni carinski otpremnik obvezan je Središ­njem uredu Carinske
uprave, u roku osam dana pisano prijaviti svaku promjenu či­njenica ili
okolnosti mjerodavnih za izdava­nje ili ukida­nje odobre­nja za obav­lja­nje
djelatnosti (članak 3.).

Ovlašteni carinski otpremnik i osoba koja u svoje ime i za svoj račun
podnosi carinsku deklaraciju (članak 2. stavak 4.) obvezni su u roku od osam
dana Središ­njem uredu Carinske uprave prijaviti svaku promjenu u pravnom položaju
osobe koju je ovlastila za obav­lja­nje poslova carinskog zastupnika,
mjerodavnu za opstojnost toga položaja.

Članak 6.

Ako nakon donoše­nja odobre­nja za obav­lja­nje poslova ovlaštenoga
carinskog otpremnika nastupe okolnosti, zbog kojih ovlašteni carinski otpremnik
više ne ispu­njava uvjete iz članka 3. ovoga Zakona, ravnate­lj Carinske uprave
ukinut će odobre­nje za obav­lja­nje poslova ovlaštenoga carinskog otpremnika.

III. OBAVLJANJE
POSLOVA OVLAŠTENOGA CARINSKOG OTPREMNIKA NA GRANIČNOM PRIJELAZU

Članak 7.

Poslove ovlaštenoga
carinskog otpremnika na graničnom prijelazu može obav­ljati trgovačko društvo
putem otpremničkog ureda (podružnice), osnovane za obav­lja­nje otpremničkih
poslova na određenom graničnom prijelazu, koje ispu­njava s­ljedeće uvje­te:

a) ima odobre­nje za obav­lja­nje poslova ovlaštenoga carinskog
otpremnika,

b) u radnom odnosu ima djelatnike sa statusom ovlaštenoga carinskog
zastupnika, u broju potrebnom za kontinuirani rad otpremničkoga ureda na
odnosnome graničnom prijelazu,

c) ima od strane Carinske uprave prihvaćenu bankovnu garanciju za namire­nje
carinskoga duga koji bi mogao nastati stav­lja­njem robe u provozni postupak, s
odredbom koja omogućuje ­njezino polaga­nje u svojstvu glavnog obveznika, te

d) obav­lja­njem otpremničkog poslova­nja u prethodnom jednogodiš­njem
razdob­lju pruža jamstvo za pravilno i djelotvorno poslova­nje na graničnom
prijelazu.

Odobre­nje iz stavka 1. ovoga članka donosi se za petogodiš­nje razdob­lje.

Odobre­nje iz stavka 1. ovoga članka donosi ravnate­lj Carinske uprave,
po prethodno provedenom postupku javnog natječaja.

Ovlašćuje se ministar financija da propiše:

a) postupak provedbe natječaja iz stavka 3. ovoga članka i uvjete za
izbor najpovo­ljnije ponude,

b) broj otpremničkih ureda na pojedinom graničnom prije­lazu, koji omogućava
optimalne uvjete za učinkovitu proved­bu carinskih postupaka i djelotvorno
uredova­nje pograničnih službi na tom prijelazu.

c) najma­nji broj otpremničkih ureda na pojedinom granič­nom prijelazu,
neophodan za djelatno uredova­nje pograničnih služ­bi i kontinuirano obav­lja­nje
otpremničke djelatnosti na odre­đenom graničnom prijelazu, te

d) najma­nji broj djelatnika otpremničkog ureda na granič­nom prijelazu
sa statusom ovlaštenoga carinskog zastupnika, neophodan za kontinuirano obav­lja­nje
otpremničke djelatnosti na određenome graničnom prijelazu.

Članak 8.

Između više zahtjeva za dava­nje odobre­nja za obav­lja­nje poslova ovlaštenoga
carinskog otpremnika, na određenome gra­ničnom prijelazu, prednost ima ovlašteni
carinski otpremnik koji:

a) se obveže za osniva­nje jednoga ili više otpremničkih ureda na graničnim
prijelazima s ma­njim brojem otpremničkih ureda od propisom utvrđenoga
minimalno potrebnog broja tih ureda (članak 7. stavak 4. točka c), te

b) ponudi veću svotu naknade za obav­lja­nje djelatnosti ot­prem­ničkog
ureda na odnosnome graničnom prijelazu.

Granične prijelaze na kojima je ovlašteni carinski otpremnik iz stavka
1. točke a) ovoga članka obvezan obav­ljati djelatnost i ustrojiti jedan ili više
otpremničkih ureda određuje ravnate­lj Carinske uprave u roku od šest mjeseci
od okonča­nja odnosnoga natječajnog postupka.

Iznimno, ako nakon provedenoga natječaja nisu data odobre­nja za obav­lja­nje
poslova ovlaštenoga carinskog otpremnika na graničnome prijelazu i poslova­nje
otpremničkih ureda u broju naznačenom aktom iz članka 7. stavka 4. točke c)
ovoga Zakona, ravnate­lj Carinske uprave može bez ponovne provedbe natječaj­nog
postupka odobriti obav­lja­nje poslova ovlaštenoga carinskog otpremnika i
poslova­nje potrebitog broja otpremničkih ureda na određenome graničnom
prijelazu i neposrednom pogodbom s ovlaštenim carinskim otpremnicima iz stavka
1. točke a) ovoga članka ili drugim zainteresiranim otpremničkim tvrtkama.

Članak 9.

Uvjeti za obav­lja­nje djelatnosti ovlaštenoga carinskog otpremnika na
graničnome prijelazu, uk­ljučujući pobližu oznaku prostorija raspoloživih za
poslova­nje otpremničkog ureda i razdob­lje ­njihova korište­nja, visina
naknade za obav­lja­nje te djelatnosti, te rokovi i uvjeti ­njezina plaća­nja,
kao i mogućnost raskida ugovora zbog nepridržava­nja ugovorenih obveza, kako od
strane ovlaštenoga carinskog otpremnika, tako i Carinske uprave, pota­nje se
uređuju ugovorom koji ovlašteni carinski otpremnik zak­ljučuje s Carinskom
upravom.

Ugovorom iz stavka 1. ovoga članka uređuje se i način ostvariva­nja
obveze za obav­lja­nje djelatnosti ovlaštenoga carinskog otpremnika i poslova­nju
otpremničkog ureda na drugom graničnom prijelazu (članak 8. stavak 1. točka a).

Radno vrijeme otpremničkih ureda na graničnom prijelazu obvezatno se
usklađuje s uredovnim vremenom carinske službe na odnosnome graničnom
prijelazu, s tim da se raspored dnevnoga radnog vremena pojedinoga otpremničkog
ureda usklađuje s predvidivim protokom robe i putnika preko odnosnoga graničnog
prijelaza, uz suglasnost uređujuće carinarnice.

Sredstva ostvarena po osnovi naknada za obav­lja­nje djelatnosti ovlaštenoga
carinskog otpremnika na graničnom prijelazu su prihod državnog proračuna.

Članak 10.

Ako nakon donoše­nja odobre­nja za obav­lja­nje djelatnosti ovlaštenoga
carinskog otpremnika na graničnome prijelazu nastupe okolnosti, zbog kojih ovlašteni
carinski otpremnik više ne ispu­njava uvjete iz članka 7. stavka 1. ovoga
Zakona ili ako ovlašteni carinski otpremnik uredno i pravodobno ne izvršava
svoje obveze utvrđene ugovorom iz članka 9. stavka 1. ovoga Zakona, ministar
financija rješe­njem će ukinuti odobre­nje za obav­lja­nje poslova ovlaštenoga
carinskog otpremnika na granič­nom prijelazu.

Konačnošću rješe­nja o ukida­nju odobre­nja za obav­lja­nje djelatnosti
carinskog otpremnika (članak 6.)
prestaje i pravo na poslova­nje odnosnih otpremničkih ureda na graničnom
prijelazu.

IV. ODOBRENJE ZA OBAVLJANJE POSLOVA
ZASTUPANJA

Članak 11.

Odobre­nje za obav­lja­nje poslova ovlaštenoga carinskog zastupnika
donosi Središ­nji ured Carinske uprave.

Odobre­nje iz stavka 1. ovoga članka može se dati osobi, koja:

a) ima najma­nje sred­njoškolsko obrazova­nje,

b) ima položen stručni ispit za obav­lja­nje poslova ovlaš­te­noga
carinskog zastupnika (članak 14.) ili državni stručni ispit za carinske službenike
više ili visoke spreme, te

c) u dvogodiš­njem razdob­lju koje neposredno prethodi pod­noše­nju
zahtjeva za izdava­nje odobre­nja nije kaž­njavana za kaznena djela poči­njena
u obav­lja­nju djelatnosti ovlaštenoga carinskog zastupnika ili drugih kaznenih
djela zbog neplaća­nja ili izbje­gava­nja plaća­nja carine i drugih dava­nja
koja se plaćaju u carinskom postupku.

Odobre­nje iz stavka 1. ovoga članka donosi se u roku od 30 dana od dana
uredno podnesenog zahtjeva.

Evidenciju o odobre­njima izdanim za obav­lja­nje poslova ovlaštenih
carinskih zastupnika vodi Središ­nji ured Carinske uprave.

Članak 12.

Carinska uprava samostalno ili u surad­nji s udrugom koja okup­lja
otpremničke tvrtke organizira ili sudjeluje u provedbi programa stručnog
osposob­ljava­nja ovlaštenih carinskih zastupnika.

Članak 13.

Uz odobre­nje iz članka 11. stavka 1. ovoga Zakona ovlaštenom carinskom
zastupniku izdaje se i brojčano označena iskaznica u obliku ovjesnice.

Pri obav­lja­nju poslova u uredovnim prostorijama ili prostorima
carinarnice ili pri sudjelova­nju u provedbi službenih rad­nji ovlaštene
carinarnice izvan uredovnih prostora, ovlašteni carinski zastupnik mora na vid­ljivom
mjestu imati istaknutu iskaznicu.

Isprave koje se prilažu uz zahtjev za izdava­nje odobre­nja za obav­lja­nje
poslova zastupa­nja, sadržaj i način vođe­nja evidencije o izdatim odobre­njima
za obav­lja­nje poslova ovlaštenoga carinskog zastupnika, te sadržaj i oblik
obrasca iskaznice ovlaštenoga carinskog zastupnika propisuje ministar
financija.

V. STRUČNI ISPIT ZA OVLAŠTENOGA
CARINSKOG ZASTUPNIKA

Članak 14.

Stručni ispit za ovlaštenoga carinskog zastupnika polaže se pri Središ­njem
uredu Carinske uprave.

Stručni ispit ovlaštenih carinskih zastupnika polaže se iz s­lje­dećih
područja:

a) carinski sustav i carinski postupci, posebice uz primjenu propisanih
obrazaca (JCD),

b) poznava­nje robe, pravila za ­njezino svrstava­nje u Carinskoj tarifi
i utvrđiva­nje ­njezina podrijetla,

c) osnove sustava poreznih propisa i ­njihove primjene u postupku cari­nje­nja
robe,

d) osnove trgovinskog i deviznog sustava,

e) osnove sanitarnih, fitosanitarnih, veterinarskih i drugih propisa
koji se primje­njuju u postupku cari­nje­nja robe, te

f) osnove carinske terminologije na jednom od svjetskih jezika.

Stručne ispite iz stavka 1. ovoga članka provodi Komisija za stručne
ispite ovlaštenih carinskih zastupnika.

Ovlašćuje se ministar financija da pota­nje uredi program stručnog
ispita za ovlaštene carinske zastupnike, sastav Stručne komisije i postupak
provedbe stručnog ispita iz stavka 1. ovoga članka, te visinu naknade troškova
za polaga­nje toga ispita.

Članak 15.

Stručnom ispitu za ovlaštenoga carinskog zastupnika može pristupiti
osoba, koja:

a) ima najma­nje sred­nju stručnu spremu,

b) ima najma­nje jednu godinu radnog iskustva u području carinskog
otpremništva, te

c) ima uvjere­nje ovlaštene obrazovne ustanove o poznava­nju osnova
jednoga od svjetskih jezika.

O položenom stručnom ispitu iz stavka 1. ovoga članka izdaje se uvjere­nje,
koje potpisuje predsjednik Komisije za stručne ispite ovlaštenih carinskih
zastupnika.

Carinska uprava vodi evidenciju o polaga­nju stručnih ispita za ovlaštenoga
carinskog zastupnika i osoba koje su taj ispit položile.

VI. PROVEDBA PROPISA O OPĆEM UPRAVNOM
POSTUPKU I UPRAVNOGA NADZORA

Članak 16.

Ako ovim Zakonom nije drugo određeno, u upravnim postupcima koji se
provode sukladno odredbama ovoga Zakona, primje­njuju se propisi o općem
upravnom postupku.

Protiv rješe­nja i drugih upravnih akata Carinske uprave, donijetim u
provedbi odredaba ovoga Zakona, može se izjaviti žalba. O žalbi rješava
Ministarstvo financija, ustrojstvena jedinica nadležna za provedbu drugostupa­njskoga
upravnog postupka.

Članak 17.

Inspekcijski nadzor nad provedbom propisa kojima se uređuje poslova­nje
i djelatnost ovlaštenih carinskih otpremnika obav­lja Državni inspektorat.

Iznimno, u dijelu
koji se odnosi na provedbu carinskih propisa i odredaba ovoga Zakona,
inspekcijski nadzor obav­lja Carinska uprava.

VII. KAZNENE ODREDBE

Članak 18.

Novčanom kaznom od 30.000,00 do 100.000,00 kuna kaznit će se za prekršaj
pravna osoba ili trgovac pojedinac, ako bez odobre­nja Ministarstva financija
obav­lja djelatnost ovlaštenoga carinskog otpremnika.

Za rad­nje iz stavka 1. ovoga članka kaznit će se za prekršaj i
odgovorna osoba u trgovačkom društvu novčanom kaznom od 5.000,00 do 15.000,00
kuna.

Članak 19.

Novčanom kaznom od 5.000,00 do 15.000,00 kuna kaznit će se za prekršaj
pravna osoba ili trgovac pojedinac:

a) ako obav­lja­nje poslova ovlaštenoga carinskog zastupnika povjeri
osobi koja ne ispu­njava uvjete propisane za obav­lja­nje tih poslova

b) ako u propisanom roku ne obavijesti Carinsku upravu o izmjeni
okolnosti mjerodavnih za dobiva­nje odobre­nja za obav­lja­nje djelatnosti ovlaštenoga
carinskog otpremnika, odnosno o promjenama u pravnom položaju osobe ovlaštene
za obav­lja­nje poslova ovlaštenoga carinskog zastupnika, te

c) ako radno vrijeme svoje­ga otpremničkog ureda na granič­nome
prijelazu ne uskladi s uredovnim vremenom odgovarajuće ustrojstvene jedinice
Carinske uprave ili ne osigura kontinuirani rad tijekom toga uredovnog vremena.

Za rad­nje iz stavka 1. ovoga članka kaznit će se za prekršaj i
odgovorna osoba u trgovačkom društvu novčanom kaznom od 1.000,00 do 3.000,00
kuna.

Članak 20.

Novčanom kaznom od 3.000,00 do 10.000,00 kuna kaznit će se za prekršaj
osoba, koja:

a) bez posjedova­nja odobre­nja Carinske uprave obav­lja poslove ovlaštenoga
carinskog zastupnika, te

b) obav­ljajući poslove ovlaštenoga carinskoga zastupnika, na zahtjev
ovlaštenoga carinskog službenika ne dade na uvid isprave mjerodavne za utvrđe­nje
opstojnosti toga svojstva ili svojim ponaša­njem na drugi način onemogućava ili
otežava uredno ili djelotvorno postupa­nje uredujućih carinskih službenika.

Članak 21.

Ovlaštenom carinskom otpremniku iz članka 2. stavka 1. odnosno 2. ovoga
Zakona, koji počini teži carinski prekršaj, ako je u prethodnom dvogodiš­njem
razdob­lju koje neposredno prethodi poči­nje­nju toga prekršaja već dva ili više
puta pravomoćno kaž­njen zbog poči­nje­nja nekoga teže­g carinskog prekršaja
ili prekršaja iz članka 19. ovoga Zakona, može se izreći zaštitna mjera oduzima­nja
odobre­nja za obav­lja­nje poslova ovlaštenoga carinskog otpremnika, odnosno
poslova ovlaštenoga carinskog otpremnika na graničnom prijelazu za razdob­lje
od šest mjeseci do tri godine.

Odgovornoj osobi ovlaštenoga otpremnika ili drugoga trgovačkog društva
iz članka 2. stavka 3. ili 4. ovoga Zakona, koja je u dvogodiš­njem razdob­lju
koje neposredno prethodi poči­nje­nju toga prekršaja već dva ili više puta
pravomoćno kaž­njena zbog poči­nje­nja nekoga teže­g carinskog prekršaja ili
prekršaja iz članka 20. stavka 1. točke a) ovoga Zakona, može se izreći zaštitna
mjera zabrane obav­lja­nja poslova ovlaštenoga carinskog zastupnika za razdob­lje
od šest mjeseci do tri godine.

Težim carinskim prekršajem u
smislu stavka 1. i 2. ovoga članka smatra se carinski prekršaj poči­njen u
carinskom postupku, u kojem je vrijednost robe veća od 300.000,00 kuna:

a) ako se u provoznom
postupku odredišnoj carinarnici ne podnese roba i pripadajuće isprave ili se
roba podnese u promije­njenom sta­nju,

b) ako se u carinskoj
deklaraciji netočno označi količina, vrsta, kakvoća, vrijednost ili podrijetlo
robe ili se ne navede sva roba, uk­ljučujući i podstrekava­nje i pomaga­nje u
poči­nje­nju takvoga carinskog prekršaja, te

c) ako se podstrekava­njem
ili pomaga­njem počinite­lju carinskoga prekršaja omogući da neistinitim
prikaziva­njem či­njenica ostvari ili pokuša ostvariti oslobođe­nje od plaća­nja
uvozne carine ili primjenu povo­ljnije carine.

Članak 22.

Prekršajne postupke iz članka
18. – 21. ovoga Zakona provode ovlaštena tijela Carinske uprave odgovarajućom
primjenom carinskih propisa i propisa o carinskoj službi.

VIII. PRIJELAZNE I ZAVRŠNE ODREDBE

Članak 23.

Carinski otpremnici koji su poslove međunarodnog otprem­ništva u svezi s
cari­nje­njem robe obav­ljali na teme­lju dozvola izdatih prema propisima koji
danom početka primjene ovoga Zakona prestaju važiti, mogu djelatnost ovlaštenoga
carinskog otpremnika po odredbama ovoga Zakona (članak 3.) obav­ljati do roka
naznačenog u odnosnoj dozvoli, a najdu­lje godinu dana od dana stupa­nja na
snagu podzakonskih propisa za provedbu ovoga Zakona (članak 4. stavak 3.).

Carinski otpremnici, koji su
na teme­lju propisa koji danom početka primjene ovoga Zakona prestaju važiti,
obav­ljali poslove međunarodnog otpremništva u svezi s cari­nje­njem robe na
graničnom prijelazu, mogu djelatnost ovlaštenog otpremnika na graničnom
prijelazu prema odredbama ovoga Zakona (članak 7.) obav­ljati do roka naznačenoga
u aktu kojime su ovlašteni za obav­lja­nje tih poslova, a najdu­lje godinu dana
od dana stupa­nja na snagu podzakonskih propisa za provedbu ovoga Zakona.

Djelatnici carinskog
otpremnika koji su stručne poslove međunarodnog otpremnika obav­ljali prema
propisima koji danom početka primjene ovoga Zakona prestaju važiti, a odnosne
poslove nastave obav­ljati i nakon stupa­nja ovoga Zakona na snagu, zahtjev za
izdava­nje odobre­nja za obav­lja­nje poslova ovlaštenoga carinskog zastupnika
prema odredbama ovoga Zakona (članak 11.) moraju podnijeti u roku tri mjeseca
od dana stupa­nja na snagu podzakonskih propisa za provedbu ovoga Zakona (članak
13. stavak 3.).

Članak 24.

Smatra se da ima položen stručni ispit za ovlaštenoga carinskog
zastupnika (članak 11. stavak 1.) i osoba, koja je na teme­lju Zakona o
posebnim uvjetima za obav­lja­nje poslova međunarod­nog otpremništva u svezi s
cari­nje­njem robe i ­njemu uteme­ljenih provedbenih propisa:

a) položila stručni ispit za
djelatnike međunarodnog otprem­niš­tva koji obav­ljaju poslove u svezi s cari­nje­njem
robe, ili je

b) oslobođena obveze polaga­nja
stručnog ispita za obav­lja­nje poslova međunarodnog otpremništva.

U postupku izdava­nja odobre­nja
za obav­lja­nje poslova ovlaštenoga carinskog zastupnika po odredbama ovoga
Zakona, osobe iz stavka 1. ovoga članka podnose uvjere­nje o položenom stručnom
ispitu iz točke a) ili uvjere­nje o oslobođe­nju od obveze polaga­nja stručnog
ispita iz točke b), izdano sukladno propisima iz stavka 1. ovoga članka.

Članak 25.

Podzakonski propisi koji se
donose na teme­lju odredbi ovoga Zakona, donijet će se u roku šest mjeseci od
dana stupa­nja ovoga Zakona na snagu.

Do dana stupa­nja na snagu
propisa iz stavka 1. ovoga članka odgovarajuće će se primje­njivati propisi
doneseni na teme­lju zakona koji danom početka primjene ovoga Zakona prestaje
važiti.

Članak 26.

Danom početka primjene ovoga
Zakona prestaje važiti Zakon o posebnim uvjetima za obav­lja­nje poslova međunarodnog
otpremništva u svezi s cari­nje­njem robe (»Narodne novine« br. 106/93.).

Članak 27.

Ovaj Zakon stupa na snagu
osmoga dana od dana objave u »Narodnim novinama«, a primje­njuju se od 1. siječ­nja
2002.

Klasa: 413-01/01-01/02
Zagreb, 12. listopada 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

if !supportEmptyParas endif

Zakon, NN 92/2001-1564